OpenLLM-France/wikimedia huggingface dataset:
# South Ogden

South Ogden és una població dels Estats Units a l'estat de Utah. Segons el cens del 2000 tenia 14.377 habitants.

## Demografia

Segons el cens del 2000, South Ogden tenia 14.377 habitants, 5.193 habitatges, i 3.873 famílies. La densitat de població era de 1.512,5 habitants per km².
Dels 5.193 habitatges en un 34,9% hi vivien nens de menys de 18 anys, en un 59,9% hi vivien parelles casades, en un 10,8% dones solteres, i en un 25,4% no eren unitats familiars. En el 20,9% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,18.
Per edats la població es repartia de la següent manera: un 27,3% tenia menys de 18 anys, un 11,7% entre 18 i 24, un 25,2% entre 25 i 44, un 20,1% de 45 a 60 i un 15,8% 65 anys o més.
L'edat mediana era de 34 anys. Per cada 100 dones de 18 o més anys hi havia 93,4 homes.
La renda mediana per habitatge era de 46.794 $ i la renda mediana per família de 52.471 $. Els homes tenien una renda mediana de 40.611 $ mentre que les dones 25.856 $. La renda per capita de la població era de 20.662 $. Entorn del 3,1% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Ogden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- South Ogden». American Fact Finder. Oficina del Cens dels Estats Units, 12-01-2010.
# Zhang Yi (Boqi)

* Per altres persones anomenades igual, vegeu Zhang Yi
    En aquest nom xinès, el cognom és Zhang.
Zhang Yi (mort el 254), nom estilitzat Boqi, va ser un general militar de Shu Han durant l'era dels Tres Regnes de la història xinesa. Va tenir un paper decisiu en la pacificació dels pobles bàrbars que es van revoltar contra Shu Han. Ell va morir durant una de les Expedicions del Nord de Jiang Wei mentre distreia a l'enemic de perseguir a Jiang Wei. Zhang Yi és de vegades romanitzat com Zhang Ni.

## En la ficció

En la novel·la històrica del Romanç dels Tres Regnes de Luo Guanzhong, Zhang Yi va ser un general militar del Shu Han tardà. Ell participà en moltes de les campanyes de Zhuge Liang i va demostrar una passió ardent pels esforços de Zhuge. A causa d'això, de vegades es trobava estant a la lluna i ficat en situacions perilloses, sent gairebé mort per Wang Shuang a Chencang abans de ser rescatat per Liao Hua i Wang Ping, i sent conduït a una trampa i capturat per la Dama Zhurong durant la Campanya del Sud.
Durant les Expedicions del Nord de Jiang Wei, Zhang Yi instà sovint a Jiang de concentrar-se en els afers interns en compte d'atacar Cao Wei. Ell va perdre la seva vida en el capítol 11, mentre salvava a Jiang Wei de Chen Tai.

## Vegeu també

* Llista de persones relacionades amb els Tres Regnes
# Sierra Sur de Jaén

La Sierra Sur de Jaén és una comarca de la província de Jaén. La capital, com a centre administratiu, és Alcalá la Real. Té una població de 44.339 habitants (segons les dades de l'INE per a 2006), una superfície de 784,27 km², i una densitat de població de 56,5 hab/km².

## Geografia

La comarca està situada en l'extrem sud-occidental de la província, i limita a l'oest amb la província de Còrdova i al sud-est amb la de Granada. Forma una barrera natural de la depressió del Guadalquivir, la Sierra Sur forma part de la franja central de la Serralada Subbètica, i té la major alçària a Sierra de la Pandera (1870 m).
Està formada pels municipis de Alcalá la Real, Alcaudete, Castillo de Locubín, Frailes, Fuensanta de Martos, Jamilena, Martos, Torredelcampo, Valdepeñas de Jaén i Los Villares.

## Enllaços externs

* Associació per al desenvolupament de la Sierra Sur de Jaén
* Comarca Sierra Sur de Jaén Arxivat 2006-02-10 a Wayback Machine.
* Cicloturisme en la Sierra Sur de Jaén Arxivat 2007-02-02 a Wayback Machine.
* Portal sobre la Sierra Sur Arxivat 2008-07-23 a Wayback Machine.
# Ferber (cràter)

Ferber és un cràter d'impacte en el planeta Venus de 23,1 km de diàmetre. Porta el nom d'Edna Ferber (1887-1968), escriptora estatunidenca, i el seu nom va ser aprovat per la Unió Astronòmica Internacional el 1991.

## Referències

* ↑ «Ferber». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Cens dels Estats Units del 1910

El Cens dels Estats Units del 1910, va ser el 13è cens dels Estats Units i va ser dirigit per l'Oficina del Cens dels Estats Units, determinà que la població resident als Estats Units era de 92.228.496 persones amb un increment del 21,0% respecte a les 76.212.168 persones enumerades en el cens de 1900.

## Rànquing estatal

| Rang | Estat | Població |
| 1 | Nova York | 9,113,614 |
| 2 | Pennsilvània | 7,665,111 |
| 3 | Illinois | 5,638,591 |
| 4 | Ohio | 4,767,121 |
| 5 | Texas | 3,896,542 |
| 6 | Massachusetts | 3,366,416 |
| 7 | Missouri | 3,293,335 |
| 8 | Michigan | 2,810,173 |
| 9 | Indiana | 2,700,876 |
| 10 | Geòrgia | 2,609,121 |
| 11 | Nova Jersey | 2,537,167 |
| 12 | Califòrnia | 2,377,549 |
| 13 | Wisconsin | 2,333,860 |
| 14 | Kentucky | 2,289,905 |
| 15 | Iowa | 2,224,771 |
| 16 | Carolina del Nord | 2,206,287 |
| 17 | Tennessee | 2,184,789 |
| 18 | Alabama | 2,138,093 |
| 19 | Minnesota | 2,075,708 |
| 20 | Virgínia | 2,061,612 |
| 21 | Mississipi | 1,797,114 |
| 22 | Kansas | 1,690,949 |
| 23 | Louisiana | 1,656,388 |
| 24 | Arkansas | 1,574,449 |
| 25 | Carolina del Sud | 1,515,400 |
| 26 | Maryland | 1,295,346 |
| 27 | Virgínia de l'Oest | 1,221,119 |
| 28 | Nebraska | 1,192,214 |
| 29 | Washington | 1,141,990 |
| 30 | Connecticut | 1,114,756 |
| 31 | Colorado | 799,024 |
| 32 | Florida | 752,619 |
| 33 | Maine | 742,371 |
| 34 | Oregon | 672,765 |
| 35 | Dakota del Sud | 583,888 |
| 36 | Dakota del Nord | 577,056 |
| 37 | Rhode Island | 542,610 |
| 38 | Nou Hampshire | 430,572 |
| 39 | Montana | 376,053 |
| 40 | Utah | 373,351 |
| 41 | Vermont | 355,956 |
| 42 | Idaho | 325,594 |
| 43 | Delaware | 202,322 |
| 44 | Wyoming | 145,965 |
| 45 | Nevada | 81,875 |

## Enllaços externs

* Historic US Census data
* census.gov/population/www/censusdata/PopulationofStatesandCountiesoftheUnitedStates1790-1990.pdf
# Liparis brashnikovi

Liparis brashnikovi és una espècie de peix pertanyent a la família dels lipàrids.

## Descripció

* Fa 15 cm de llargària màxima.

## Hàbitat

És un peix marí, demersal i de clima tropical que viu entre 0-106 m de fondària.

## Distribució geogràfica

Es troba al mar del Japó.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Acadèmia Russa de les Ciències, 2000. Catalog of vertebrates of Kamchatka and adjacent waters. 166 p.
* ↑ Sokolovskaya, T.G., A.S. Sokolovskii i E.I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.

## Bibliografia

* Chernova, N.V., D.L. Stein i A.P. Andriàixev, 2004. Family Liparidae (Scopoli, 1777) snailfishes. Calif. Acad. Sci. Annotated Checklists of Fishes (31):72.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Sidónio Bernadino Cardoso da Silva Pais

Sidónio Bernadino Cardoso da Silva Pais (Caminha, 1 de maig de 1872 - Lisboa, 14 de desembre de 1918), militar i polític portuguès, cinquè president de la República Portuguesa, conegut com el "President-Rei".

## Biografia

En 1888 inicia la seva carrera militar en entrar a l'Escola de l'Exèrcit per la branca d'Artilleria. En 1892 va ser ascendit a alferes, en 1895 és ja tinent i el 1906 és nomenat capità. En paral·lel a això, es va llicenciar en Matemàtiques en 1898 per la universitat de Coimbra on posteriorment va impartir classes de Càlcul diferencial i integral.
Va professar idees republicanes des que va freqüentar la Universitat i, com a molts republicans, les seves idees polítiques estaven relacionades amb la maçoneria.
Després de la implantació de la República, va exercir diversos càrrecs polítics: diputat en l'Assemblea Constituent, ministre de Foment al govern de João Pinheiro Chagas, ministre de Finances al govern de Augusto de Vasconcelos, i ambaixador de Portugal en Berlín, on s'estableix fins que, el 9 de març de 1916 torna a Portugal després de rebre el país una declaració de guerra d'Alemanya (I Guerra Mundial).
El 5 de desembre de 1917 lidera un cop d'estat. El 27 de desembre assumeix el càrrec de president de la República en funcions, sent sotmès després a votació. El mandat legitimat pel sufragi comença el 9 de maig de 1918.
Manté des del principi una actitud dictatorial. Comença per alterar la llei electoral segons la seva voluntat, sense consultar al Congrés. Modifica les lleis ja establertes sobre la separació de l'Estat i l'Església Catòlica.
Mentre, les tropes portugueses són massacrades en Leie, Bèlgica. La resposta social al país augmenta. Sofreix un atemptat, al que sobreviu, el 5 de desembre de 1918. No succeirà el mateix en l'estació de Rossio, on és disparat per José Júlio da Costa el 14 de desembre de 1918.

## Referències

* 1 2 3 4 5 6 7 8 9 10 11 12 «Biografía en la Página oficial de la Presidencia de la República Portuguesa» (en portugués). [Consulta: 6 agost 2011].
# Pinetum

Un pinetum és un arborètum especialitzat en el conreu de coníferes; de la divisió botànica dels pinòpsids.
Viccionari
# Xemeneia de Can Barba

La Xemeneia de Can Barba és un edifici del municipi de Castellar del Vallès (Vallès Occidental). És una obra inclosa en l'Inventari del Patrimoni Arquitectònic de Catalunya.

## Descripció

La xemeneia de la indústria tèxtil Vda. De J. Tolrà s'aixeca un centenar de metres de la fàbrica pròpiament dita. La base de la xemeneia és cilíndrica, es sobreposa a aquesta base un plint, també cilíndric, amb decoració en relleu alternada en forma de pilastres. D'aquí arrenca la xemeneia de forma cilíndrica. Corona la xemeneia un parallamps, tota l'estructura de la xemeneia està elaborada amb totxo vist.

## Història

El 1620 existia un molí polvorer o fàbrica de pólvora, anomenat Can Barba. En el segle xviii es convertí en un molí draper, i continuà essent-ho bona part del segle xviii. El 1863 va ser llogat el molí de Can Barba per Josep Tolrà, metge de Castellar del Vallès, que hi va instal·lar filatura i telers de cotó. L'antiga estructura s'anà perdent a mesura que es modernitzava i ampliava la fàbrica, la qual cosa provocà també la desaparició d'antics molins: el de Cal Xom (molí fariner i bataner), el de la Farga (a finals del XIX funcionava encara un martinet per treballar l'aram). També absorbí altres molins, com el molí d'en Busquets.
L'empresa que fundà el Dr. Tolrà encara funciona avui en dia sota el nom de Vda. De J. Tolrà. Malgrat el canvi de propietari sempre s'ha conegut aquesta factoria de l'empresa Tolrà sota el primitiu nom: Can Barba. L'antic molí de Can Barba el trobem esmentat en el Reial Cadastre de Castellar del Vallès que portà a terme José de Patiño l'any 1716. En aquest moment, Can Barba, ja era un molí draper, amb "Dos batans per molinar los paños"

## Referències

* 1 2 3 «Xemeneia de Can Barba». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 desembre 2015].
# Cotonet de l'olivera

El cotonet de l'olivera, borra de l'olivera, cotó de l'olivera, puça de l'olivera o pugó de l'olivera (Euphyllura olivina) és una espècie d'insectes hemípters de la família dels lívids, originària de la conca mediterrània. Afecta principalment l'olivera.
Aquest insecte picador-xuclador és una plaga de l'olivera, susceptible de causar damnatges importants en cas de pul·lulació. Els danys són deguts tant a l'activitat directa de les picades alimentàries que afebleixen els arbres i afecten el retiment com a l'efecte indirecte de les secrecions ceroses que provoquen l'avortament de moltes flors.

## Generalitats

A l'Estat espanyol és present a totes les zones oleícoles així com a la resta de la conca de la Mediterrània.

## Descripció

L'adult fa uns 2 o 3 mm de llarg i de color verda. Les larves tenen una gran quantitat de glàndules per la qual segreguen una cera blanca que recobreix totalment les colònies larvàries i que li dona un aspecte de cotó.

## Biologia

Passen l'hivern en estat adult, sobre abril o maig, les femelles ponen a les proximitats de les flors i dels brots joves.

## Danys

És un insecte xuclador que s'alimenta de la saba de l'olivera. Perquè es produeixin danys importants cal que hi hagi almenys 10 insectes per inflorescència, extrem que sol ser molt difícil que passi de manera que els danys no solen ser gaire importants.

## Control

Normalment no es recomana de realitzar tractaments contra aquest insecte llevat que la població sigui molt alta.

## Taxonomia

L'espècie ha estat descrita per la primera vegada l'any 1839 per l'entomòleg italià Oronzio Gabriele Costa sota el nom de Trips olivinus, corregit poc després en Thrips olivinus. Ha estat classificada en el gènere Psylla l'any 1845 per Baldassare Romano. Descrita d'altra banda l'any 1840 per l'entomòleg francès, Boyer de Fonscolombe, sota el nom de Psylla oleae, és reconeguda com a sinònima de Euphyllura olivina per Löw l'any 1882.

## Notes i referències

* ↑ «Euphyllura olivina Costa (Olive Psyllid)» (en anglès). Plant Pro. Arxivat de l'original el 22 d’agost 2015. [Consulta: 26 octubre 2015].
* ↑ Barranco, D. El cultivo del olivo (en español). 6ª. Madrid: Mundiprensa, 2008, p. 559-562. ISBN 9788484763291 [Consulta: 3 maig 2011].
* ↑ Cesare Conci, Carmelo Rapisarda et Livio Tamanini «Annotated cataloque of the italien Psylliodea. Second part (Insecta Homoptera)» (en anglès). Atti della Accademia roveretana degli Agiati, 1995.
* ↑ «Revision der palaarktischen Psylloden in Hinsicht auf Systematik und Synonymie» (en alemany). HemBases: Hemiptera databases in MNHN-Paris. Arxivat de l'original el 3 de març 2016. [Consulta: 26 octubre 2015].
# Ferde Grofé

Ferde Grofé (Nova York, 27 de març del 1892 – Santa Monica, 3 d'abril del 1972) va ser un pianista, compositor i arranjador estatunidenc. Nasqué amb el nom de Ferdinand Rudolph von Grofé. És especialment coneguda l'orquestració que va fer de la peça Rhapsody in Blue, del seu compatriota George Gershwin, l'any 1924.
El seu domini dels sons de l'orquestra queda palès en totes les seves obres, en què no només utilitzava al màxim el potencial de cada instrument, sinó que també aprofitava per utilitzar alguns efectes especials. Així, a l'últim temps de la seva The Niagara Falls Suite (titulat The Power of Niagara) hi sona una sirena de vaixell.
Tot i això, la seva peça més coneguda és Grand Canyon Suite (1931), un viatge sonor a través d'un paisatge únic, dividida en cinc moviments amb títols prou il·lustratius: Sunrise, The painted desert, On the Trail, Sunset i Cloudburst.
Tota la seva obra, escassa, té com nexe d'unió els paisatges i la gent dels EUA. Enregistrades per Naxos es poden trobar, a part de les dues obres mencionades, Mississipi Suite, Death Valley Suite, Hudson River Suite' i 'Hollywood Suite.
Grofé es va formar amb professors particulars i va treballar en diverses orquestres i agrupacions de jazz, cosa que es nota en les seves composicions, on el ritme moltes vegades és el propi d'aquest gènere. Des de 1920, va formar part de la banda del seu compatriota Paul Whiteman.
# Centre Cultural (Santa Margarida i els Monjos)

El centre Cultural és un edifici de Santa Margarida i els Monjos (Alt Penedès) inclòs a l'Inventari del Patrimoni Arquitectònic de Catalunya.

## Descripció

L'edifici, situat al nucli urbà dels Monjos, té planta en forma de "L" i pati interior. La façana presenta planta baixa i pis. Té distribució simètrica en relació amb un cos central elevat que es corona amb motllura esglaonada. La planta baixa mostra cinc obertures d'arc escarser, així com el primer, pis, on un balcó corregut ocupa les tres portes centrals. L'emmarcament de totes les obertures és de maó. Adossat a la part davantera hi ha un local de planta rectangular, amb coberta a dues aigües sostinguda amb encavallades.

## Història

El Centre Cultura va començar a ser edificat l'any 1909, data de redacció dels estatuts. Les obres es perllongaren fins al 1915. Van ser-ne els mestres d'obres Garriga i Jeroni.

## Referències

* 1 2 «Centre Cultural». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Saint-Alban-les-Eaux

Saint-Alban-les-Eaux és un municipi francès situat al departament del Loira i a la regió d'Alvèrnia-Roine-Alps. L'any 2019 tenia 934 habitants.
El municipi va ser creat el 1866 quan el turisme termal es va desenvolupar a l'entorn de quatre fonts d'aigua mineral, ja conegudes pels romans. Després de la segona guerra mundial, el turisme termal va decaure però hi romanen uns edificis notables de la Belle Époque.

## Demografia

El 2007 tenia 935 habitants. Hi havia 355 famílies de les quals 92 eren unipersonals. Hi havia 439 habitatges. La població ha evolucionat segons el següent gràfic:

## Economia

El 2007 la població en edat de treballar era de 553 persones, de les quals 409 eren actives. Hi havia gairebé quaranta empreses: una mica d'indústria però sobretot empreses de serveis i de construcció locals. Té una escola elemental. La principal empresa, Refresco, embotella aigua mineral, entre d'altres per a Pepsi Cola i Badoit. El 2018 hi treballaven uns dos-cents cinquanta persones.
L'any 2000 hi havia deu explotacions agrícoles que conreaven un total de 171 hectàrees.

## Referències

* ↑ «Saint-Alban-les-Eaux, un passé thermal…» (en francès). Ajuntament de St-Alban-les-Eaux. [Consulta: 7 juliol 2022].
* ↑ «Balade patrimoniale: le parc des eaux minarales de Saint-Alban-les-Eaux» (en francès). Agglomération Roanne, 02-04-2020.
* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Charbonnier, Vincent «18 millions investis par Refresco à Saint-Alban-les-Eaux» (en francès). L'usine nouvelle, 20-07-2018.
* ↑ Exploitations agricoles
# Daisaku Kadokawa

Daisaku Kadokawa (japonès: 門川大作) (Kyoto, 23 de novembre de 1950) és un buròcrata i polític japonés. Actualment i des de l'any 2008 és l'alcalde de Kyoto. També ha exercit com a assessor del Kyoto Sanga FC, superintendent d'educació a la ciutat de Kyoto i membre del consell per a la reforma educativa durant el govern de Shinzō Abe.
Daisaku Kadokawa va nàixer al districte de Nakagyō de Kyoto, a la prefectura homònima, un 23 de novembre de 1950. Va cursar tots els seus estudis primaris i secundaris a la mateixa ciutat de Kyoto. El mateix any que es graduà, el 1969, va començar a treballar al departament d'educació de l'ajuntament de Kyoto. Ja treballant, Kadokawa es graduà a la facultat de dret de la Universitat Ritsumeikan. Després d'exercir com a director general de l'àrea d'afers generals del departament d'educació i director adjunt del mateix departament, fou finalment nomenat l'any 2001 com a superintendent del departament, càrrec que ocuparà fins al 2007. També fou membre del comitè d'educació central des de 2003 i membre del consell per a la reforma educativa durant el primer govern de Shinzo Abe, al 2006. L'any 2007 va renunciar a tots els seus càrrecs per tal de poder-se presentar com a candidat a les eleccions a l'alcaldia de Kyoto de 2008, les quals guanyà.

## Distincions

* Oficial de la Legió d'Honor. (2019)

## Referències

* ↑ Mayor of Kyoto has big plans for tourism, Japan Times, September 14, 2014.
* ↑ Kyoto City Web Arxivat 2014-08-29 a Wayback Machine., Kyoto City Website, July 28, 2015.
* ↑ プロフィール｜門川大作OFFICIALサイト
* ↑ 京都市：パリ市（フランス共和国） 京都市ホームページ 2020年5月15日
# Pinetop-Lakeside

Pinetop-Lakeside és una població dels Estats Units a l'estat d'Arizona. Segons el cens del 2007 tenia 4.518 habitants.

## Demografia

Segons el cens del 2000, Pinetop-Lakeside tenia 3.582 habitants, 1.436 habitatges, i 1.020 famílies La densitat de població era de 122,8 habitants/km².
Dels 1.436 habitatges en un 30,4% hi vivien nens de menys de 18 anys, en un 58,7% hi vivien parelles casades, en un 8,1% dones solteres, i en un 28,9% no eren unitats familiars. En el 23,9% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,5% tenia menys de 18 anys, un 5,5% entre 18 i 24, un 24,7% entre 25 i 44, un 29,5% de 45 a 60 i un 14,8% 65 anys o més.
L'edat mediana era de 41 anys. Per cada 100 dones de 18 o més anys hi havia 98,4 homes.
La renda mediana per habitatge era de 36.706 $ i la renda mediana per família de 42.195 $. Els homes tenien una renda mediana de 36.622 $ mentre que les dones 23.594 $. La renda per capita de la població era de 18.541 $. Aproximadament el 6,6% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pinetop-Lakeside». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Pinetop-Lakeside». American Fact Finder. Oficina del Cens dels Estats Units, 12-01-2010.
# Zarza de Montánchez

Zarza de Montánchez és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 591 | 617 | 605 | 608 | 609 | 631 |
# Cotoner arbori

El cotoner arbori, (Gossypium arboreum), és una espècie de cotoner natiu de l'Índia. el Pakistan i altres regions tropicals i subtropicals del Vell Món. Hi ha evidència del seu conreu des de com a mínim 2000 aC a la civilització Harappa de la vall del riu Indus. Aquesta espècie de cotoner va ser introduïda a l'Àfrica oriental fa uns 2000 anys i es cultivava en la civilització Mèroe de Núbia, els primers conreadors de cotó de l'Àfrica.

## Descripció

El cotoner arbori fa d'un a dos metres d'alt. Les seves branques estan cobertes de pubescència (pèl fi) i són de color porpra. Les fulles són de forma ovada a orbiculars amb de 5 a 7 lòbuls similars a una fulla d'auró.
La corol·la és de color groc pàl·lid de vegades amb un centre porpra i de vegades completament porpres, fa de 3 a 4 cm de llargada. El fruit és una càpsula ovoide o oblonga glabra d'1,5 a 2,5 cm de diàmetre.

## Referències

* ↑ Abedin, Sultanul. Flora of Pakistan. 130. University of Karachi & Missouri Botanical Garden, 1979, p. 30. «Gossypium arboreum»

## Enllaços externs

* Public domain photo (copyright expired) of Gossypium arboreum (flickr.com)